विसं २०४३ मा एउटै समूह भएर चुनाव लडेको स्मरण गर्दै श्रेष्ठले तत्कालीन अवस्थामा जिल्लामा दुई पदका लागि तीन जनपक्षीय उम्मेदवार बनेको बताउँदै भने “मैले र भेटवालले जित्यौँ, अमिक शेरचनले हार्नुभयो ।” उनले भने, “त्यसपछि राष्ट्रिय पञ्चायतमा पञ्चायतविरुद्ध बोल्ने वामपन्थी भनेर म र भेटवाललाई धेरैले चिन्थे । हामीसँगै पाँच सात जना राष्ट्रिय पञ्चायत सदस्य मात्रै पञ्चायतविरुद्ध संसद्मा बोल्थ्यौँ ।” उनले भने, “२०४६ सालमा म र भेटवालसँगै नारायणगढको शहीदचोकबाट गिरफ्तार भएका थियौँ ।”
